Γ’ Κυριακή των Νηστειών, της Σταυροπροσκυνήσεως «Αβιόλας» στον Ι.Μ.Ν. της Μεγάλης Παναγιάς

Sun, 15 Mar 2026 10:59:38 +0000

⁣
Sunday of the Holy Cross / Στο μέσον του πνευματικού πελάγους της Αγίας Τεσσαρακοστής, η Εκκλησία μας υψώνει τον Τίμιο Σταυρό ως λιμάνι αναψυχής και αήττητο τρόπαιο νίκης.

Την δόξα της Εκκλησίας και το σύμβολο νίκης της Ζωής επί του θανάτου, τον Τίμιο και Ζωοποιό Σταυρό του Κυρίου μας, τίμησε την Γ’ Κυριακή των Νηστειών, της Σταυροπροσκυνήσεως «Αβιόλας», 15 Μαρτίου 2026, ο Ιερός Μητροπολιτικός Ναός της Μεγάλης Παναγιάς, στην Χώρα Μυκόνου.

Τoν Ορθρο και εν συνεχεία την μεγαλοπρεπή Θεία Λειτουργία τέλεσε ο Αρχιερατικός Επίτροπος Δήλου & Μυκόνου, Αιδεσιμολογιώτατος π. Πέτρος Μαραγκός, με την συπροσευχητική παρουσία του Δημάρχου, Χρήστου Βερώνη, των Δημοτικών Συμβούλων και Μυκονίων πιστών, οι οποίοι προσήλθαν ευλαβικά για να αποδώσουν την ύψιστη τιμή και προσκύνηση στο υπέρτατο σύμβολο της χριστιανικής πίστης.